<classify> SERIKALI imesema upo usalama wa kutosha katika vivuko nchini baada ya kuimarishwa kwa mifumo ya kiusalama na ukaguzi huku ikiwasisitiza watendaji juu ya umuhimu wa ukusanyaji wa mapato katika vivuko hivyo.Aidha, imeyataka mashirika na taasisi zote wenye madeni chini ya Wakala wa Ufundi na Umeme TEMESA kiasi cha zaidi ya Sh bilioni 15, kuyalipa kwa lengo la kuiwezesha taasisi hiyo kumaliza changamoto mbali mbali inazokabiliana nazo.Hayo yamesemwa na Naibu Waziri wa Ujenzi, Uchukuzi na Mawasiliano, Elias Kwandikwa wakati akifungua Baraza la Wafanyakazi la Temesa, ambako pamoja na mambo mengine, lengo la kuimarishwa kwa usalama huo kumelenga kukabiliana na majanga ya ajali zinazojitokeza majini.Kwandikwa alisema hatua hiyo imehusisha mikakati mbali mbali ikiwemo kuunda kamati maalumu ambazo pamoja na shughuli zingine, pia zimepewa jukumu la kupita katika vivuko hivyo na kufanya ukaguzi ikiwemo kujiridhisha na usalama wake.Kwa hiyo tumekuwa na mikakati mizuri kuhakikisha huduma katika vivuko vyote zinakuwa zenye usalama wa kutosha wa abiria pamoja na mali zao, alisema Kwandikwa.Naibu Waziri alisema serikali haipo tayari kuona za ajali za vivuko zikitokea tena na kuleta madhara kwa jamii na Taifa kwa kusababisha vifo vya watu na upotevu wa mali.Aidha, alisisitiza ukusanyaji wa mapato katika vivuko hiyo kwa kutumia mashine za mfumo za kisasa za ukusanyaji kodi ili kiwango cha upatikanaji wa mapato kitakachosaidia kutatua changamoto mbali mbali za Temesa ikiwemo uhaba wa vitendea kazi, vipuri pamoja maboresho ya karakana zake kote nchini.Alizitaka taasisi zote zenye madeni kwa wakala huyo kuyalipa haraka iwezekanavyo wakati huu ambako wanashirikiana na Temesa kufanya utaratibu wa kuwadai wadaiwa hayo ili fedha zitakazopatikana zikasaidie kutatua changamoto hizo na kwa maendeleo mengine.Awali Mwenyekiti wa Baraza la Wafanyakazi wa Temesa, Japhet Maselle alibainisha kuwa pamoja mafanikio kwa wakala huyo, pia uwepo na vivuko visivyojiendesha na ukosefu wa vitendea kazi vya kisasa hivyo kusababisha kuchechemea.Alizitaja changamoto nyingine kuwa ni upungufu wa watumishi hususani mafundi ndani ya Temesa. Maselle ambaye pia ni Mtendaji Mkuu wa Temesa, alisema mafanikio waliyoyapata ni ujenzi wa karakana yake katika Wilaya ya Malinyi mkoani Morogoro kwa kutumia fedha zake za ndani.Alisema katika kukabiliana na changamoto wa wafanyakazi hivi karibuni Temesa kwa kushirikiana na Sekretarieti ya Ajira nchini wamewaajiri wafanyakazi 27 ambao kati yao, 17 ni mafundi.Aidha, baraza hilo lilihudhuriwa na wajumbe wa kutoka mikoa mbalimbali nchini ambao wakala huyo ana mata  <topic>: kitaifa 